jkorsvik/nowiki_second_scrape_merged huggingface dataset:
Józef Piłsudskis allé

Józef Piłsudskis allé (polsk Aleja Marszałka Józefa Piłsudskiego) ligger langs strekningen mellom Piotrkowska-gaten og Targowa-gaten (ved Seiersplassen) i Łódź.  
Den er del av en større, tre filer bred byarterie som forbinder byens sentrum med de største beboelsesområdene i Łódź: Widzew-Wschód (i øst) og Retkinia (i vest).
Langs Józef Piłsudskis allé ligger finans-, handels- og underholdningssenteret i Łódź. Her finnes blant annet høye skyskrapere, handelssentre (blant annet Galeria Łódzka), multiplekskino, hovedsetene og avdelingene til syv banker, hoteller samt Philips’ europeiske finans- og bokføringssenter.


== Historie ==
I 1840 ble Nowa Dzielnica («Den nye bydel») opprettet i Łódź. Gjennom dette området ble en sentral, bred gate anlagt kalt for Ulica Główna («Hovedgaten»). Den hadde sin begynnelse ved Piotrkowska-gaten og ende ved Targowa-gaten, like ved Rynek Wodny («Vanntorget», i dag Plac Zwycięstwa, «Seiersplassen») og Park Źródliska. Gaten bandt opprinnelig landsbyen Rokiciny sammen med Łódź, og ble kalt for Ulica Rokicińska («Rokicińska-gaten»). 
Under den tyske okkupasjonen av Polen ble gatens navn forandret til Rudolf-Hess-Straße, og i kommunisttiden først til Ulica Główna og så Ulica Józefa Stalina («Josef Stalins gate»). I det selvstendige Polen fikk gaten navnet Aleja Adama Mickiewicza («Adam Mickiewicz’ allé»), og fra 1990 dagens Aleja Józefa Piłsudskiego.
Protese

En protese er en kunstig kroppsdel som erstatter en manglende kroppsdel. Vanligvis benyttes proteser av personer som har mistet eller vært nødt til å amputere en kroppsdel som følge av en ulykke, eller de som er født med manglende kroppsdeler. Proteser blir designet, produsert og tilpasset av en ortopediingeniør.
Kunstige tenner og gebiss kalles tannproteser.


== Se også ==
Momentum - foreningen for arm- og benprotesebrukere


== Eksterne lenker ==
Nasjonalt Register for Leddproteser
Enneagon

I geometri er en  enneagon eller nonagon en nisidet polygon. 
Navnet enneagon kommer fra gresk enneagonon, (εννεα, «ni» + γωνον, «hjørne»). Nonagon er et hybrid formsjon, fra latin (nonus, «niende» + gonon), brukt likt, påvist brukt i det 16. århundre i fransk nonogone og i  engelsk fra det 17. århundre. Det mer korrekte ordet enneagon ble først brukt i engelsk i Isaac Barrows 1660-oversettelse av Euklids Elementer.
En regulær enneagon har interne vinkler på 140°. Arealet til en regulær enneagon med sider med lengde a er gitt av

  
    
      
        A
        =
        
          
            9
            4
          
        
        
          a
          
            2
          
        
        cot
        ⁡
        
          
            π
            9
          
        
        ≃
        6
        ,
        18182
        
          a
          
            2
          
        
      
    
    {\displaystyle A={\frac {9}{4}}a^{2}\cot {\frac {\pi }{9}}\simeq 6,18182a^{2}}
  Selv om en regulær enneagon ikke er konstruerbar med passer og linjal, finnes det metoder for å konstruere den tilnærmet.


== Litteratur ==
(en) Eric W. Weisstein, Nonagon i MathWorld.


== Eksterne lenker ==
(en) Egenskaper til en nonagon med animasjoner
Otto I av Bayern

Otto I av Bayern (født 27. april 1848 i München, død 11. oktober 1916 på slottet Fürstenried/München) var konge av Bayern fra 1886 til i realiteten 1913.
Otto var en yngre bror av Ludwig II, og ble ved brorens bortgang proklamert som ny konge av Bayern 14. oktober 1886.
Otto var sinnslidende og led av personlighetsforstyrrelser. Allerede dagen etter proklamasjonen grep legene inn og mente at den nye kongen ikke visste hva han hadde sagt ja til. 
Han ble satt under verge, og onkelen Luipold ble utnevnt som prinsregent, noe han var til sin død i 1912. Ottos fetter Ludwig, sønnen til prinsregenten, ble i 1913 proklamert som ny konge av Bayern, Ludwig III uten at Otto formelt ble avsatt. Det var således to bayerske konger frem til Ottos død i 1916.


== Eksterne lenker ==
(ty) Biografi, Haus der Bayerischen Geschichte
Grendeskole

En grendeskole er en liten grunnskole med mindre enn ca. 100 elever i rurale områder i Distrikts-Norge og i utkanten av byer, ofte med aldersblanding og samfunnsaktiv pedagogikk.
Slike skoler utgjør 946 (32 %) av Norges 2957 grunnskoler (2012). Siden 1976 er 20-30 grendeskoler blitt lagt ned hvert år. Antallet årlige nedlagte skoler har økt etter 2007. Mange steder er det kamp mot nedlegging av grendeskoler og flere offentlige grendeskoler er blitt reddet. Fra 1998 søkte bygder (f eks Mjøsdalen i Osterøy kommune og Vats i Ål kommune) å få fortsette med privatskoler etter privatskoleloven. Slike private grendeskoler må i dag være religiøse alternativer til den offentlige skole eller benytte en anerkjent alternativ pedagogisk retning (Steiner eller Montessori). I 2007 eksisterer det ca. 30 private grendeskoler. Tallet er voksende. For skoleåret 2011/12 ble det godkjent 19 nye private montessori grendeskoler.
Det er et utdanningspolitisk stridstema om slike skoler med den offentlige skoles læreplan, skal kunne godkjennes.


== Eksterne lenker ==
Hvordan beholde en nedlagt grendeskole
Substrat

Substrat kan referere til:

Substrat (lingvistikk)
Substrat Journal, litteraturmagasinet
Substrat (biologi)
Hybridord

Et hybridord er et ord som etymologisk har en del utledet fra ett språk og en annen del fra et annet språk. På norsk er det registrert som et nyord i 1990.


== Vanlige hybrider ==
I europeiske språk er den vanligste formen en som kombinerer etymologisk en del fra latin og en del fra gresk.


== Eksempler ==
Automobil – en bil, fra det greske αὐτο~ (auto) «egen~» og latinske mobilis «bevegbar»
Bigami – fra det latinske bis som betyr «to ganger» og det greske γάμος (gamos)
Bioluminescens – fra det greske βίος (bios) «levende» og latinske lumen «lys»
Dysfunksjon – fra det greske δυσ~ (dys) som betyr «dårlig» og det latinske functio
Heksadesimal – fra det greske ἕξ (hex) som betyr «seks» og det latinske decimus som betyr «tiendedel»
Homoseksuell – fra det greske ὁμός (homos) som betyr «samme» og det latinske sexus som betyr «kjønn»
Hybridord – fra det latinske hybridus, og norsk/nordisk ord
Hyperaktiv – fra det greske ὑπέρ (hyper) som betyr «over» og det latinske activus
Hyperkompleks – fra det greske ὑπέρ (hyper) som betyr «over» og det latinske complexus
Hyperkorreksjon – fra det greske ὑπέρ (hyper) som betyr «over» og det latinske correctio
Hyperextension – fra det greske ὑπέρ (hyper) som betyr «over» og det latinske extensio som betyr «strekke ut»
Hypervisor – fra det greske ὑπέρ (hyper) som betyr «over» og det latinske visor som betyr «seer»
Kvadrofoni – fra det latinske quattuor som betyr «fire» og det greske φωνή (fōnē) som betyr «lyd»
Liposuksjon – fra det greske λίπος (lipos) som betyr «fett» og det latinske suctio som betur «suge»
Macroinstruction – fra det greske μακρός (makros) som betyr «lang» og det latinske instructio
Mega-annum – fra det greske μέγας (megas) som betyr «stor» og det latinske annum som betyr «år»
Metadata – fra det greske μετά (meta) som betyr «etter» og det latinske data som betyr «gitt»
Monokultur – fra det greske μόνος (monos) og det latinske cultura
Monolingval – fra det greske μόνος (monos) som betyr «en» og det latinske lingua som betyr «tunge»
Neonatal – fra det greske νέος (neos) som betyr «ny» og det latinske natus som betyr «fødsel»
Nonagon – fra det latinske nonus som betyr «niende» og det greske γωνία (gōnia) som betyr «vinkel»
Pandeisme  — fra det greske πάν (pan) som betyr «alt» og det latinske deus som betyr «gud»
Polyamori – fra det greske πολύς (polys) som betyr «mange» og det latinske amor som betyr «elske»
Polydeisme – fra det greske πολύς (polys) som betyr «mange» og det latinske deus som betyr «gud»
Sosiologi – fra det latinske socius «kamerat», og det greske λόγος (logos) som betyr «ord», «fornuft», «diskurs»
Sosiopat – fra det latinske socius og det greske πάθος pathos som betyr «lidelse»
Television – fra det greske τῆλε (tēle) som betyr «langt borte» og det latinske videre som betyr «å se»


== Referanser ==
Ole Østmo

Ole Østmo (født 13. september 1866 i Elverum – død 11. september 1923 i Oslo) var en norsk skytter som var aktiv på slutten av 1800-tallet og begynnelsen av 1900-tallet.
Ole Østmo deltok i skyting under Sommer-OL i Paris i 1900 og tok fire olympiske medaljer. Han vant sølv i armégevær, stående og lagskyting armégevær. I tillegg tok han bronsemedaljer i sammenlagt, armégevær (stående, knestående og liggende summert) og liggende, armégevær.
Lagmedaljen i armégevær var Norges første lagmedalje i OL. Foruten Østmo, deltok Olaf Frydenlund, Hellmer Hermandsen, Ole Sæther og Tom Seeberg på det norske laget.
Østmo tok også flere medaljer i det første VM i skyting i Lyon i 1897; han tok gull i stående, og sølv i sammenlagtøvelsen. Det norske laget vant sølv i lagskytingen.


== OL-medaljer ==
1900  Paris -  Sølv i skyting,  300 m armégevær stående
1900  Paris -  Sølv i skyting,  300 m armégevær, 3 stillinger, lagskyting
1900  Paris -  Bronse i skyting,  300 m armégevær liggende
1900  Paris -  Bronse i skyting,  300 m armégevær, 3 stillinger


== Eksterne lenker ==
(en) Ole Østmo – Olympedia 
(en) Ole Østmo – Sports-Reference (OL-resultater – arkivert) 
(en) Ole Østmo – databaseOlympics.com (arkivert) 
(en) Ole Østmo – ISSF
Carl Westergren

Carl Westergren (født 13. oktober 1895 i Malmö, død 5. august 1958) var en svensk bryter som deltok i de olympiske leker 1920 i Antwerpen, 1924 i Paris og 1932 i Los Angeles.
Westergren vant tre OL-gull i tre ulike vektklasser i tre ulike sommer-OL. I 1920 i Antwerpen beseiret han finske Artur Lindfors i finalen som varte i 31 minutter og 25 sekunder. I OL 1924 i Paris vant han gull i lett tungvekt i fristil foran sin landsmann Rudolf Svensson. Sin tredje og siste olympiske tittel vant han åtte år senere i OL 1932 i Los Angeles. Westergren vant også VM-gull i 1922 og EM-gull i 1925, 1930 og 1931.


== OL-medaljer ==
1920  Antwerpen -  Gull i bryting gresk-romersk stil, mellomvekt  Sverige
1924  Paris -  Gull i bryting fri stil, lett tungvekt  Sverige
1932  Los Angeles -  Gull i bryting fri stil, tungvekt  Sverige


== Eksterne lenker ==
(en) Carl Westergren – Olympedia 
(en) Carl Westergren – Sports-Reference (OL-resultater – arkivert) 
(en) Carl Westergren – databaseOlympics.com (arkivert) 
(sv) Carl Westergren – Sveriges olympiske komité 
(en) Carl Westergren – FILA
Vesleblakken

Vesleblakken er en novelle av Jacob Breda Bull, først utgitt i samlingen Skisser (1891). og i 1914 gjenutgitt i bind 4 av Bulls Folkelivsromaner og Folkelivsbilleder under samleoverskriften «Præstegaardshistorier».Nordahl Rolfsen tok teksten med i sin Lesebok for Folkeskolen i 1908, slik at den ble alment kjent. Vesleblakken er Bulls mest populære fortelling.


== Innhold ==
Novellen fremstilles som et autentisk barndomsminne fra forfatterens oppvekst i Rendalen: En bror er dødssyk, og det må hentes legehjelp fra Tynset. Hesten Vesleblakken er både gårdens raskeste hest og barnas kjæreste venn, og det faller på drengen Ola Jonsen Styggpåjord å drive hesten til døde for å hente legen tidsnok. 
Bull skrev fortellingen om Vesleblakken etter en hendelse på prestegården i 1860. Da var Bulls egen bror Johannes blitt syk med sterk lungebetennelse. Johannes ble kort tid etter syk igjen, og døde av noe som ble kalt for «Den trondhjemske halsesyke» (difteri).


== Etterliv ==
Vesleblakken ligger begravet i hagen på Bull-museet, et museum som er bygdemuseum for Rendalen, basert på Bulls barndomshjem.Bull-museet deler ut prisen «Vesleblakken» til personer som har gjort en veldedig innsats utover det vanlige.Statuer av Vesleblakken og Ola står på tunet på Bull-museet i Rendalen. Statuen av Ola ble satt opp i 1975 og statuen av hesten ble oppsatt i 1978; begge er utført av billedhuggeren Tore Bjørn Skjølsvik og er gitt av Ottilie Eggen. Statuen av Vesleblakken er laget i tre originaler, én befinner seg i Bull-museet, én hos oppdragsgiver og én hos Nasjonalgalleriet. Nasjonalgalleriet sin utgave er produsert i 1980 og er en bronseminiatyr (47,5 cm høy).Erling Stordahls vise «Vesleblakken» fra 1955 ble en landeplage, fremført av duoen Gunnar Engedahl og Stordahl selv med orkester. Sangen avviker fra novellen på minst to måter, først ved å gjøre prestegården til «en liten stue», dernest ved å utelate drengens skjebnevalg og i stedet la døden bli et frivillig offer og aktivt valg fra hestens side. Sangen ble innspilt 2. februar 1955 og utgitt på 78-platen Odeon ND 7252, på singelen Odeon 45-ND 7252 og EP-platen Odeon GEON 4. Visa er også innspilt på Frem fra Glemselen kap. 2 med Helge Borglund og på Frem fra Glemselen kap.20 med Marte Sveen.
Vesleblakken og Ola Jonsen Styggpåjord nevnes også i femte vers av Rendals-sangen av Olav Nilsen.


== Referanser ==


== Eksterne lenker ==
Bullmuseet
skjolsvik.net bilde av statuene
Ole Hammerfjell Sæter

Ole Christian Hammerfjell Sæter (født 30. mars 1996) er en norsk fotballspiller som spiller for Rosenborg Ballklub.


== Klubber ==
Sæter spilte for Idrettslaget Trond, Strindheim Idrettslag, Sverresborg Idrettsforening, Kristiansund Bakklubb, Nardo Fotballklubb og Ranheim Fotball før han signerte kontrakt med Rosenborg.


=== Rosenborg ===
Han undertegnet i januar 2021 en kontrakt med Rosenborg som utløper den 31. desember 2023.Den 30. mai 2021 fikk han sin Eliteserie-debut for Rosenborg som innbytter i en kamp mot Stabæk.Den 29. mai 2022 scoret han sine to første Eliteserie-mål for Rosenborg mot Vålerenga.


== Referanser ==


== Eksterne lenker ==
(en) Ole Christian Sæter – Transfermarkt 
(en) Ole Christian Sæter – WorldFootball.net 
(en) Ole Christian Sæter – Soccerway 
(no) Ole Christian Sæter – Norges Fotballforbund 
(no) Ole Christian Sæthers profil hos RBK.no
(no) Offisiell statistikk for Rosenborg Ballklub, Ole Christian Sæter
(no) Ole Christian Sæthers profil på RBKweb.no
Hellmer Hermandsen

Helmer Hermansen (født 1. februar 1871 i Løten, død 19. mars 1958 i Brumunddal) var en norsk skytter fra Stange i Hedmark som var aktiv tidlig på 1900-tallet. Under Sommer-OL i Paris 1900 tok han olympisk sølvmedalje med det norske laget i armégevær. På laget deltok også Ole Østmo, Ole Sæther, Olaf Frydenlund og Tom Seeberg.


== OL-medaljer ==
1900  Paris -  Sølv i skyting,  300 m armégevær, 3 stillinger, lagskyting


== Eksterne lenker ==
(en) Hellmer Hermandsen – Olympedia 
(en) Hellmer Hermandsen – Sports-Reference (OL-resultater – arkivert) 
(en) Hellmer Hermandsen – databaseOlympics.com (arkivert) 
(en) Hellmer Hermandsen – ISSF
Pachuca de Soto

Pachuca de Soto er hovedstad i den meksikanske delstaten Hidalgo. Navnet kommer fra nahuatl «Pachoacān» som betyr «Lederens sted» eller «trangt sted». Fra 1428 til 1528 var Pachuca styrt av aztekerne men de spanske conquistadorene drepte deres leder, Ixcoatl og døpte om stedet til Real de Minas de Pachuca.

Pachuca de Soto befinner seg omtrent 96 kilometer nord for Mexico by. 


== Eksterne lenker ==
Offisielt nettsted 
(en) Pachuca de Soto – kategori av bilder, video eller lyd på Commons 
(en) Pachuca de Soto – galleri av bilder, video eller lyd på Commons
Rutger Sernander

Johan Rutger Sernander (født 2. november 1866 i Viby i Närke, død 27. oktober 1944 i Uppsala) var en svensk botaniker og tidlig miljøverner.
Han er internasjonalt kjent for å ha utviklet Blytt-Sernanders klimavekslingsteori. Han var også den første som klart formulerte overvintringsteorien, der det hevdes at noen fjellplanter i de skandinaviske fjellene overlevde siste istid i lokale refugier. Sernander var en av dem som inspirerte Lennart von Post til å utvikle pollenanalyse.


== Referanser ==
Josephus Nicolaus Laurenti

Josephus Nicolaus Laurenti (født 4. desember 1735, død 17. februar 1805) var en østerriksk naturhistoriker.
Laurenti var forfatter av Specimen Medicum, Exhibens Synopsin Reptilium Emendatam cum Experimentis circa Venena (1768) om giften til reptiler og amfibier. Dette var en viktig bok i herpetologien og definerte tretti ulike reptiler. Carolus Linnaeus sin Systema Naturae fra 1758 beskrev bare ti slag. I 1768 ga han også ut et manuskript med tittelen Il Dragone (Dragen) som beskrev den blinde salamanderen Proteus anguinus, som han for dette formålet hadde samlet fra grottesjøer i Slovenia (eller kanskje vestlige Kroatia); denne beskrivelsen var den første utgitte beretning om et grottedyr i den vestlige verden. 


== Referanser ==
Nicolau dos Reis Lobato

Nicolau dos Reis Lobato (født 24. mai 1946 i Soibada, død 31. desember 1978 i Turiscai) var en politiker og frihetskjemper fra Øst-Timor.
Lobato bodde i Soibada til han tok utdanning i Dare. Senere ble han lærer i Dili. Han var en av grunnleggerne av FRETILIN. Etter uavhengigheten i 1975 ble Lobato Øst-Timors første statsminister. I desember 1978 ble Lobato tatt til fange av indonesiske styrker, og døde etter å ha blitt skutt i magen. I senere tid har Lobato blitt en nasjonalhelt i Øst-Timor, og landets nasjonalflyplass, Presidente Nicolau Lobato internasjonale lufthavn, er kalt opp etter han.


== Kilder ==
Biography of Nicolau Lobato in Portuguese, English translation
Chetumal

Chetumal er hovedstad i den meksikanske delstaten Quintana Roo, og er også administrasjonssentrum i Othón P. Blanco kommune. Byen ble grunnlagt den 5. mai 1898 under navnet Payo Obispo. Den fikk offisielt navnet Chetumal i 1936. Chetumal befinner seg ved grensen til Belize, noe som gjør den til en viktig handelsby. I 2010 hadde den ei befolkning på 151 243.Navnet Chetumal er yukatansk maya og betyr «Hvor det vokser røde trær».


== Klima ==


== Referanser ==


== Eksterne lenker ==
Offisielt nettsted 
(en) Chetumal – kategori av bilder, video eller lyd på Commons 
(en) Chetumal – galleri av bilder, video eller lyd på Commons
Daniel Schneidermann

Daniel Schneidermann (født 5. april 1958 i Paris) er en fransk journalist. Han er mest kjent for sine artikler om mediene. Han analyserer fjernsynet og var derfor fjernsynskritikeren for Le Monde, som han ble kastet ut fra i 2003. I dag skriver han for Liberation og er frilanser for France 5.


== Referanser ==
Hvalfjordtunnelen

Hvalfjordtunnelen (lokalt: Hvalfjarðargöng) er en veitunnel sørvest på Island. Hvalfjordtunnelen er Islands tredje lengste veitunnel og den eneste undersjøiske. Den går under Hvalfjorden og en del av Ringveien. Tunnelen er 5 762 meter lang og det dypeste punktet ligger 165 muh. Tunnelen åpnet 1. juli 1998, og korter ned avstanden fra Reykjavík til de vestre og nordre delene av øya med 62 km. I dag tar det 7 minutter å krysse fjorden, mens det før tok rundt en time.
Frem til september 2018 ble det oppkreves bompenger i tunnelen. Avgiften var 1 000 ISK.


== Se også ==
Liste over veitunneler på IslandListe over veitunneler i Norge
Liste over veitunneler i Sverige


== Referanser ==


== Eksterne lenker ==
Informasjon om tunnelen (engelsk)
Hubert Van Innis

Hubert Van Innis (født 24. februar 1866, død 25. november 1961) var en belgisk sportsutøver som konkurrerte i bueskyting.
Under Sommer-OL 1900 i Paris deltok Van Innis i tre øvelser i bueskyting, han vant to og kom på andreplass en gang. På den tiden fikk vinneren sølvmedalje og den som ble nummer to fikk bronsemedalje. Det var først under OL i 1904 i St. Louis det ble innført gull-, sølv- og bronsemedalje for det tre første plassene. I ettertid har Den internasjonale olympiske komité (IOC) besluttet at van Innis vant to gull og en sølvmedalje under OL 1900 i Paris.
Tjue år senere, under OL 1920 i Antwerpen, vant Hubert Van Innis ytterligere fire gull og to sølvmedaljer. Totalt har han vunnet ni olympiske medaljer, seks gull og tre sølvmedaljer.


== OL-medaljer ==
1900  Paris –  Gull i bueskyting, Au Cordon Doré, 33 meter
1900  Paris –  Gull i bueskyting, Au Chapelet, 33 meter
1920  Antwerpen –  Gull i bueskyting, bevegelig fugl, 28 meter
1920  Antwerpen –  Gull i bueskyting, bevegelig fugl, 33 meter
1920  Antwerpen –  Gull i bueskyting, bevegelig fugl, 33 meter, lagkonkurranse (Belgia)
1920  Antwerpen –  Gull i bueskyting, bevegelig fugl, 50 meter, lagkonkurranse (Belgia)'
1900  Paris –  Sølv i bueskyting, Au Cordon Doré, 50 meter
1920  Antwerpen –  Sølv i bueskyting, bevegelig fugl, 50 meter
1920  Antwerpen –  Sølv i bueskyting, bevegelig fugl, 28 meter, lagkonkurranse (Belgia)


== Referanser ==


== Eksterne lenker ==
(en) Hubert Van Innis – Olympics.com 
(en) Hubert Van Innis – Olympic.org 
(en) Hubert Van Innis – Olympedia 
(en) Hubert Van Innis – Sports-Reference (OL-resultater – arkivert)
Albert Helgerud

Petter Albert Thorvaldsen Helgerud (født 16. september 1876 i Svelvik, død 25. juni 1954 samme sted) var en norsk rifleskytter som var aktiv på begynnelsen av 1900-tallet. Han tok hele seks olympiske medaljer.
I Sommer-OL i London i 1908 tok han gull både i lagskyting og individuelt i frigevær. I lekene i Stockholm i 1912 ble det en sølvmedalje i lag, frigevær. I Antwerpen i 1920 ble det tre medaljer. I lagskyting, frigevær og armégevær ble det sølv, og i lagskyting miniatyrgevær ble det bronse.


== OL-medaljer ==
1908  London -  Gull i skyting, 300 m rifle, 3 stillinger
1908  London -  Gull i skyting, 300 m rifle, 3 stillinger, lagkonkurranse (Norge)
1912  Stockholm -  Sølv i skyting, 300 m rifle, lagkonkurranse (Norge)
1920  Antwerpen -  Sølv i skyting, 300 m og 600 m armégevær, lagkonkurranse (Norge)
1920  Antwerpen -  Sølv i skyting, frigevær, lagkonkurranse (Norge)
1920  Antwerpen -  Bronse i skyting, 50 m rifle, lagkonkurranse (Norge)
(1906  Athen -  Sølv i skyting, frigevær, lagkonkurranse (Norge))
(1906  Athen -  Bronse i skyting, frigevær stående)


== Referanser ==


== Eksterne lenker ==
(en) Albert Helgerud – Olympedia 
(en) Albert Helgerud – Sports-Reference (OL-resultater – arkivert) 
(en) Albert Helgerud – ISSF
Villahermosa

Villahermosa er hovedstad i den meksikanske delstaten Tabasco. Stedet ble grunnlagt den 24. juni 1564 under navnet «Villa Carmona», skiftet navn til «Villa Hermosa de San Juan Bautista» i 1598. I 1826 fikk byen navnet San Juan Bautista (Døperen, San Juan). Byens navn ble endret til Villahermosa i 1915. I 2005 var innbyggertallet omtrent 550 000. Byen var primært en jordbrukskommune helt frem til 1990-tallet, da oljefunn førte til stor industriell og kommersiell utvikling.


== Referanser ==
Albert Hill

Albert George Hill (født 24. mars 1889 i Tooting i London, død 8. januar 1969 i Canada) var en britisk friidrettsutøver.
Hill begynte idrettskarrieren som langdistanseløper. Allerede i 1910 vant han det britiske amatørmesterskapet over 4 engelske mil. Den begynnende karrieren ble avbrutt i 1914 på grunn av utbruddet av første verdenskrig. Etter krigen skjøt karrieren fart, men nå først og fremst som mellomdistanseløper. Under det britiske mesterskapet i 1919 vant han gull på distansene 880 yards og en mile. Til tross for denne seieren ble han ikke tatt ut til olympialaget, da uttakskomiteen anså ham med sine 31 år for å være for gammel. Først i 1920 besluttet man at han likevel skulle få delta i OL.
Under OL i 1920 i Antwerpen tok han gull på 800 meter, foran amerikaneren Earl Eby og sørafrikaneren Bevil Rudd. Han vant også gull på 1500 meter, foran den senere vinneren av Nobels fredspris (1959), Philip Noel-Baker. I tillegg fikk han sølv på 3000 meter for lag, sammen med lagkameratene Charles Blewitt og William Seagrove.
Like før utbruddet av andre verdenskrig emigrerte Hill til Canada, der han bodde frem til han døde i 1969.


== OL-medaljer ==
1920  Antwerpen -  Gull i friidrett, 800 meter  Storbritannia
1920  Antwerpen -  Gull i friidrett, 1500 meter  Storbritannia
1920  Antwerpen -  Sølv i friidrett, 3000 meter lagløp  Storbritannia


== Eksterne lenker ==
(en) Albert Hill – Olympics.com 
(en) Albert Hill – Olympic.org 
(en) Albert Hill – Olympedia 
(en) Albert Hill – Sports-Reference (OL-resultater – arkivert)